open-index/open-wikipedia-markdown huggingface dataset:
Ελληνορθόδοξος Πατριάρχης Αντιοχείας

**Πατριάρχης Αντιοχείας** είναι ο τίτλος του προκαθημένου του «πρεσβυγενούς» Ελληνορθόδοξου Πατριαρχείου Αντιοχείας. Ο Πατριάρχης Αντιοχείας έχει τον επίσημο τίτλο *«Ἡ Αὐτοῦ Θειοτάτη Μακαριότης ὁ Πατριάρχης τῆς Μεγάλης Θεουπόλεως Ἀντιοχείας, Συρίας, Ἀραβίας, Κιλικίας, Ἰβηρίας τε καί Μεσοποταμίας καί πάσης Ἀνατολῆς»*.  Η εκκλησία της Αντιόχειας είναι από τις παλαιότερες· στα δίπτυχα της Ορθοδόξης Εκκλησίας βρίσκεται τρίτη, μετά την Κωνσταντινούπολη και την Αλεξάνδρεια.

Από το 2013, Ελληνορθόδοξος Πατριάρχης Αντιοχείας είναι ο Ιωάννης Ι΄. 

Η έδρα του Πατριάρχη βρίσκεται στη Δαμασκό της Συρίας, αφού η Αντιόχεια -η σύγχρονη Αντάκια- βρίσκεται στο έδαφος της Τουρκίας και στην πράξη έχει πάψει να υφίσταται ως έδρα της Ορθόδοξης Εκκλησίας της Αντιόχειας για αρκετούς αιώνες. Παρά ταύτα, ο Πατριάρχης φέρει τον τίτλο, όπως στην αρχαιότητα.

## Το τέλος της ελληνικής διοίκησης
Το 1850 παρατηρήθηκε διχογνωμία για την εκλογή Πατριάρχη, όμως πάλι εξελέγη στην Κωνσταντινούπολη ο Ιερόθεος (1850 - 1884). Την περίοδο αυτή αναζωπυρώθηκε το αίτημα για Άραβα Πατριάρχη. Η εποχή της πατριαρχίας του Ιεροθέου ήταν ταραγμένη, γιατί έγινε εμφύλιος πόλεμος και σφαγές χιλιάδων χριστιανών από το 1860 και ύστερα. Οι σφαγές σταμάτησαν με την επέμβαση των Γάλλων και ο Λίβανος κέρδισε την αυτοδιοίκηση του.

Οι τρεις Πατριάρχες που ακολούθησαν έδειξαν χαλαρή στάση και όταν παραιτήθηκε ο τελευταίος Έλληνας Πατριάρχης Σπυρίδων (1898) η Σύνοδος διασπάστηκε με τη μειοψηφία να ζητά να γίνει κατάλογος εκλόγιμων και με πρόσωπα από άλλα Πατριαρχεία, όπως γινόταν μέχρι τότε και την πλειοψηφία να διαφωνεί θέλοντας να αποκλεισθούν όσοι δεν ανήκαν στο Πατριαρχείο Αντιοχείας. Τελικά, ύστερα από παλινωδίες της Υψηλής Πύλης και επεμβάσεις των Ρώσων, εξελέγη ο Άραβας Πατριάρχης Λαοδικείας Μελέτιος Ντουμάνι το 1899.

## Ετερόδοξοι Πατριάρχες Αντιοχείας

Σήμερα, τέσσερις ακόμη, εκκλησίες χρησιμοποιούν τον τίτλο Πατριάρχης Αντιοχείας: Συριακή Ορθόδοξη Εκκλησία, Συριακή Καθολική Εκκλησία, Μαρωνιτική Καθολική Εκκλησία και Μελχιτική Ελληνοκαθολική Εκκλησία. Ιστορικά υπήρχε και το Λατινικό Πατριαρχείο Αντιοχείας, το οποίο καταργήθηκε το 1964.

Μετά την Α΄ Σταυροφορία, η Ρωμαιοκαθολική Εκκλησία άρχισε να διορίζει Πατριάρχη του Λατινικού Τελετουργικού της Αντιοχείας. Τον 18ο αιώνα, μια διαδοχή διαφωνιών στις ελληνορθόδοξες και τις συριακές ορθόδοξες εκκλησίες της Αντιόχειας οδήγησε σε φατρίες από αυτές τις εκκλησίες, με κατάληξη αυτές να έρθουν σε επικοινωνία με τη Ρώμη με διεκδικητές του Πατριαρχείου: τον Μελκίτη Ελληνοκαθολικό Πατριάρχη Αντιοχείας και τον Σύρο Καθολικό Πατριάρχη Αντιοχείας, αντίστοιχα.

## Παραπομπές


## Εξωτερικοί σύνδεσμοι
* 

Κατηγορία:Χριστιανικοί θρησκευτικοί τίτλοι και βαθμοί
Κλήμα Σκοπέλου

Το **Κλήμα** ή **Παλαιό Κλήμα** είναι οικισμός της Σκοπέλου στην Περιφερειακή Ενότητα Σποράδων.

## Γεωγραφικά - ιστορικά στοιχεία
Το Κλήμα βρίσκεται στο βορειοδυτικό τμήμα  του νησιού, σε υψόμετρο 150 μέτρα και σε απόσταση περίπου 17 χλμ. Β.-ΒΔ. από την Σκόπελο ή Χώρα Σκοπέλου. Το χωριό είναι κτισμένο αμφιθεατρικά, με λιθόχτιστα πέτρινα σπίτια και θέα δυτικά προς τη Σκιάθο και την Εύβοια. Αξιοθέατο είναι η εκκλησία των Αγίων Αναργύρων που κτίστηκε το 1828, όπου πιθανώς υπήρχε προγενέστερα μικρός παλαιότερος ναός. Σύμφωνα με την τοπική παράδοση, ήταν διαιρεμένος (μέχρι περίπου το 1950) σε δύο συνοικίες το "Επάνω Κλήμα" και το "Κάτω Κλήμα" με την δεύτερη να ιδρύεται κατά τον 18ο αιώνα ως αγροτικός οικισμός για την εξυπηρέτηση αγροτικών αναγκών. Μετά τον σεισμό του 1965, οι κάτοικοί του μετακινήθηκαν νοτιότερα και παραλιακά και ίδρυσαν το Νέο Κλήμα.  

## Διοικητικά στοιχεία
Το χωριό αναφέρεται επίσημα, μετά την Τουρκοκρατία, το 1879 στο ΦΕΚ 50Α - 25/07/1879 να προσαρτάται στον τότε δήμο Γλώσσης και το 1912 στο ΦΕΚ 245Α - 16/08/1912 να ορίζεται έδρα ομώνυμης κοινότητας (μέχρι το 1984). Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Νέο Κλήμα αποτελούν την Κοινότητα Κλήματος που υπάγεται στο Δήμο Σκοπέλου ενώ σύμφωνα με την απογραφή 2011 έχει πληθυσμό 43 κατοίκους.

## Εξωτερικοί σύνδεσμοι

* Το Παλαιό Κλήμα Σκοπέλου από τον ιστότοπο https://www.skopelosweb.gr/.

## Παραπομπές


Κατηγορία:Σκόπελος
Νέο Κλήμα Σκοπέλου

Το **Νέο Κλήμα** ή **Έλιος** είναι παραθαλάσσιος οικισμός της Σκοπέλου στην Περιφερειακή Ενότητα Σποράδων.

## Γενικά στοιχεία
Το Νέο Κλήμα βρίσκεται στα δυτικά παράλια του νησιού, κάτω ακριβώς από το δάσος του Βαθιά στο βουνό Δέλφη (688m υψόμετρο)σε υψόμετρο 2 μέτρα και σε απόσταση περίπου 14 χλμ. Δ.-ΒΔ. από την Σκόπελο ή Χώρα Σκοπέλου. Το χωριό δημιουργήθηκε το 1981 και μετά τους σεισμούς του 1965 από κατοίκους του Παλαιού Κλήματος (Κλήμα) όταν άρχισαν να το εγκαταλείπουν λόγω των κατολισθήσεων. Πρόκειται για τουριστικό θέρετρο του νησιού, γνωστό για την δική του αλλά και τις κοντινές παραλίες καθώς και το ηλιοβασίλεμά του. Υπάρχει ακόμα ένα Καταφύγιο Τουριστικών Σκαφών για τον ελλιμενισμό τουριστικών σκαφών.   

## Διοικητικά στοιχεία
Το χωριό αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην κοινότητα Κλήματος ενώ το 1984 με το ΦΕΚ 168Α - 01/11/1984 ορίστηκε έδρα της κοινότητας (μέχρι τότε ήταν το Κλήμα). Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Κλήμα αποτελούν την Κοινότητα Κλήματος που υπάγεται στο Δήμο Σκοπέλου ενώ σύμφωνα με την απογραφή 2011 έχει πληθυσμό 463 κατοίκους.

## Εξωτερικοί σύνδεσμοι

* Το Νέο Κλήμα Σκοπέλου από τον ιστότοπο https://www.skopelosweb.gr/.

## Παραπομπές


Κατηγορία:Σκόπελος
Ιντερνάσιοναλ Φολς (Μινεσότα)

Το **Ιντερνάσιοναλ Φολς** (αγγλικά: **International Falls, Minnesota**) είναι πόλη και η έδρα της κομητείας Κούτσιτσινγκ, στην Μινεσότα των ΗΠΑ. Ο πληθυσμός του ήταν 5.802 κάτοικοι κατά την απογραφή του 2020.

Το Ιντερνάσιοναλ Φολς βρίσκεται επί του ποταμού Ρέινι ακριβώς απέναντι από το Φορτ Φράνσις, στο Οντάριο του Καναδά. Αμφότερες οι πόλεις συνδέονται με τη Διεθνή Γέφυρα Φορτ Φράνσις–Ιντερνάσιοναλ Φολς. Το Εθνικό Πάρκο Βόγιατζερς βρίσκεται 17 χιλιόμετρα ανατολικά της πόλης. Υπάρχει ένα σημαντικό Τελωνείο και Λιμένας Εισόδου Προστασίας των Συνόρων των ΗΠΑ στην πλευρά του Ιντερνάσιοναλ Φολς της γέφυρας με διόδια, και ένα καναδικό τελωνειακό σημείο εισόδου στη βόρεια πλευρά της γέφυρας.

Το Ιντερνάσιοναλ Φολς έχει το παρατσούκλι «Κατάψυξη του Έθνους», με μέσο όρο 109,4 ημέρες ετησίως με υψηλή θερμοκρασία υπό του 0 °C.

## Παραπομπές


Κατηγορία:Πόλεις της Μινεσότα
Κατηγορία:Έδρες κομητειών της Μινεσότα
Β2΄ κατηγορία πετοσφαίρισης γυναικών Κύπρου

Η **Β2΄ κατηγορία πετοσφαίρισης γυναικών Κύπρου** είναι το τρίτο επίπεδο πρωταθλήματος πετοσφαίρισης γυναικών στην Κύπρο. Διοργανώνεται από τη Κυπριακή Ομοσπονδία Πετοσφαίρισης (ΚΟΠΕ). Από το πρωτάθλημα αυτό καθορίζεται η ομάδα που θα προβιβαστεί στην Β΄ κατηγορία. Ιδρύθηκε το 2023.

## Πρωταθλήτριες
Ο πίνακας που ακολουθεί παρουσιάζει τις πρωταθλήτριες ομάδες ανά περίοδο. 

## Δείτε ακόμη
* Πετοσφαίριση στην Κύπρο
* Κύπελλο Β΄ κατηγορίας Κύπρου (πετοσφαίριση γυναικών)

## Εξωτερικοί σύνδεσμοι
* Κυπριακή Ομοσπονδία Πετοσφαίρισης 

Β2΄ γυναικών
Ένας μεθυσμένος κοιτάζει το γαϊδουράγκαθο

***Ένας μεθυσμένος κοιτάζει το γαϊδουράγκαθο*** (αγγλικός τίτλος: *A Drunk Man Looks at the Thistle)* είναι μακροσκελές ποίημα του Σκωτσέζου ποιητή Χιου ΜακΝτέρμιντ που δημοσιεύτηκε το 1926. Είναι γραμμένο στη Σκωτική γαελική γλώσσα. Το ποίημα, που κυμαίνεται μεταξύ κωμικού και σοβαρού ύφους, εξετάζει ένα ευρύ φάσμα πολιτιστικών, σεξουαλικών, πολιτικών, επιστημονικών, υπαρξιακών, μεταφυσικών και κοσμικών θεμάτων, τελικά ενοποιημένων σε μια σταθερή κεντρική ιδέα, και εκφράζει τον συναισθηματικά φορτισμένο στοχασμό του ποιητή για την κατάσταση της Σκωτίας. Το  γαϊδουράγκαθο του τίτλου είναι το εθνικό έμβλημα της Σκωτίας από την εποχή του βασιλιά Αλέξανδρου Γ' (1249–1286).

Το ποίημα περιλαμβάνει επίσης εκτεταμένες και σύνθετες αναφορές σε πρόσωπα της ευρωπαϊκής και της ρωσικής λογοτεχνίας, ιδιαίτερα τον Φιόντορ Ντοστογιέφσκι και τον Φρίντριχ Νίτσε, καθώς και αναφορές σε επίκαιρα γεγονότα και προσωπικότητες των μέσων της δεκαετίας του 1920, όπως η Ισιδώρα Ντάνκαν ή η Γενική απεργία του Ηνωμένου Βασιλείου του 1926. Είναι ένα από τα σημαντικότερα μοντερνιστικά λογοτεχνικά έργα του 20ού αιώνα. 

## Περιγραφή
Το σκωτσέζικο ποίημα είναι ένα εκτεταμένο μοντάζ διαφορετικών ποιημάτων ή τμημάτων σε διάφορες ποιητικές μορφές, που συνδέονται ή αντιπαρατίθενται για να δημιουργήσουν ένα συναισθηματικά συνεχές σύνολο με τρόπο που αναπτύσσει και διακωμωδεί συνειδητά τις τεχνικές σύνθεσης που χρησιμοποιούσαν ποιητές του μοντερνισμού, όπως ο Έζρα Πάουντ και ο ΤΣ Έλιοτ.  Μεγάλο μέρος του ποιήματος είναι κωμικό, ειδικά στις πρώτες ενότητες του, αλλά η ραψωδική δομή, μήκους 2.685 στίχων, έχει μεγάλες εναλλαγές στον τόνο, ιδιαίτερα στις κορυφαίες τελικές ενότητες.

Ένα από τα χαρακτηριστικά του ποιήματος είναι η γλώσσα. Η λογοτεχνική Σκωτσέζικη γλώσσα του Χιου ΜακΝτέρμιντ έχει τις ρίζες της στην τοπική του διάλεκτο, αλλά ουσιαστικά είναι ένα κράμα στοιχείων που αντλεί από ένα ευρύ φάσμα ιδιωμάτων και λεξιλογίου, σύγχρονων αλλά και αρχαϊκών μορφών, από διαφορετικές περιοχές της Σκωτίας. Το έργο συνέβαλε στην αύξηση της ευαισθητοποίησης σχετικά με τις δυνατότητες της σκωτικής γλώσσας ως μέσο λογοτεχνικής έκφρασης. 

Μερικές από τις αρχικές ενότητες του ποιήματος περιλαμβάνουν παρεμβαλλόμενες μεταφράσεις στα σκωτικά έργων άλλων Ευρωπαίων ποιητών, όπως του  Ρώσου Αλεξάντρ Μπλοκ. Οι παρεμβολές εισάγουν τον μυστηριώδη και λυρικό τόνο που αντισταθμίζει το κωμικό ύφος του αφηγητή του ποιήματος.

Το γαϊδουράγκαθο είναι το εθνικό έμβλημα της Σκωτίας από την εποχή του βασιλιά  Αλέξανδρου Γ' (1249–1286). Σύμφωνα με τον μύθο, εισβολείς Σκανδιναβοί προσπαθούσαν να καταλάβουν τη νύχτα το στρατόπεδο του κοιμισμένου σκωτσέζικου στρατού. Κατά τη διάρκεια αυτής της επιχείρησης, ένας ξυπόλητος Νορβηγός είχε την ατυχία να πατήσει πάνω σε ένα γαϊδουράγκαθο και φώναξε από τον πόνο. Η κραυγή του ξεσήκωσε τους Σκωτσέζους που σηκώθηκαν και νίκησαν τους εισβολείς. 
## Παραπομπές


Κατηγορία:Βρετανικά ποιήματα
Κατηγορία:Λογοτεχνικά έργα του μοντερνισμού
Ο διάβολος δεν υπάρχει

***Ο διάβολος δεν υπάρχει*** (Ιαπωνικά: 悪は存在しない, Χέπμπορν: Aku wa Sonzai Shinai) είναι μια ιαπωνική δραματική ταινία του 2023 σε σενάριο και σκηνοθεσία του Ριγιουσούκε Χαμαγκούτσι. 

Η ταινία επιλέχθηκε για να διαγωνιστεί για τον Χρυσό Λέοντα στο 80ό Διεθνές Φεστιβάλ Κινηματογράφου της Βενετίας, όπου κέρδισε το Μεγάλο Βραβείο της Επιτροπής και το Βραβείο FIPRESCI από τη Διεθνή Ομοσπονδία Κριτικών Κινηματογράφου. Επίσης βραβεύτηκε ως Καλύτερη Ταινία στο Φεστιβάλ Κινηματογράφου του Λονδίνου BFI 2023.

## Υπόθεση
Βαθιά στο δάσος του μικρού αγροτικού χωριού Χαρασάουα, ο Τακούμι ζει με τη μικρή του κόρη Χάνα και φροντίζει τις δύσκολες δουλειές για τους ντόπιους, κόβοντας ξύλα και μεταφέροντας παρθένο νερό από τα χιόνια που λιώνουν. Ο Τακούμι έχει μάθει να αφουγκράζεται τη φύση, να ακολουθεί τις προσταγές της, να απολαμβάνει τους καρπούς της και να αντιλαμβάνεται τη σκοτεινή της φύση. Οταν λοιπόν έρχονται στην περιοχή οι εκπρόσωποι ενός φιλόδοξου έργου ανάπτυξης κάμπινγκ πολυτελείας (γκλάμπινγκ), ο Τακούμι αντιλαμβάνεται τις κοινωνικές και οικολογικές συνέπειες και έρχεται σε σύγκρουση με τους «αδαείς» αστούς, δίνοντας το έναυσμα μιας ιστορίας με απρόσμενες συνέπειες.

## Συντελεστές
Η παραγωγή της ταινίας είναι του Σατόσι Τακάτα, η φωτογραφία του Γιόσιο Κιταγκάουα, η μουσική του Εϊκο Ισιμπάσι και πρωταγωνιστούν οι Χιτόσι Ομίκα, Ρίο Νισικάουα, Ριγιούζι Κοσάκα και Αγιάκα Σιμπουτάνι.

## Κυκλοφορία
Η ταινία επιλέχθηκε για να διαγωνιστεί για τον Χρυσό Λέοντα στο 80ό Διεθνές Φεστιβάλ Κινηματογράφου της Βενετίας, όπου έκανε την παγκόσμια πρεμιέρα της στις 4 Σεπτεμβρίου 2023. Τελικά της απονεμήθηκε το Μεγάλο Βραβείο της Επιτροπής.

Προβλήθηκε επίσης στο Διεθνές Φεστιβάλ Κινηματογράφου του Τορόντο 2023, στο Φεστιβάλ Κινηματογράφου της Νέας Υόρκης 2023 και στο Φεστιβάλ Κινηματογράφου του Λονδίνου BFI 2023, όπου βραβεύτηκε ως Καλύτερη Ταινία σε Επίσημο Διαγωνισμό. Προσκλήθηκε επίσης στο 28ο Διεθνές Φεστιβάλ Κινηματογράφου του Μπουσάν στην ενότητα «Εικόνα» και προβλήθηκε στις 7 Οκτωβρίου 2023.

Η ταινία έκανε την ιαπωνική πρεμιέρα της στο Διεθνές Φεστιβάλ Κινηματογράφου της Χιροσίμα στις 26 Νοεμβρίου 2023. Έχει προγραμματιστεί να βγει στους κινηματογράφους στην Ιαπωνία στις 26 Απριλίου 2024.

## Κριτική
Στον ιστότοπο συγκέντρωσης κριτικών Rotten Tomatoes, το 93% από τις 54 κριτικές των κριτικών είναι θετικές, με μέση βαθμολογία 7,4/10. Στον ιστότοπο αναφέρεται: «Το *Ο διάβολος δεν υπάρχει* βρίσκεται στη γραμμή μάχης μεταξύ του σύγχρονου πολιτισμού και του φυσικού κόσμου, προσφέροντας μια προοπτική που είναι τόσο αθόρυβα μετρημένη όσο και συναρπαστική». Το Metacritic, το οποίο χρησιμοποιεί έναν σταθμισμένο μέσο όρο, έδωσε στην ταινία βαθμολογία 78 στα 100, με βάση 15 κριτικούς, υποδεικνύοντας «γενικά ευνοϊκές» κριτικές.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2023
Κατηγορία:Ιαπωνόφωνες ταινίες
Κατηγορία:Ιαπωνικές δραματικές ταινίες
Κατηγορία:Ταινίες γυρισμένες στην Ιαπωνία
Κατηγορία:Ιαπωνικές ταινίες
Κομητεία Πολκ (Μινεσότα)

Η **Κομητεία Πολκ** (αγγλ.: *Polk County*) είναι κομητεία που στην πολιτεία της Μινεσότα των Ηνωμένων Πολιτειών. Κατά την απογραφή του 2020, ο πληθυσμός ήταν 31.192 κάτοικοι.  Η έδρα της κομητείας είναι το Κρόκστον,  και η μεγαλύτερη κοινότητα είναι το Ηστ Γκραντ Φορκς.

## Γεωγραφία
Η κομητεία βρίσκεται στα σύνορα της Μινεσότα με τη Βόρεια Ντακότα (απέναντι από τον Κόκκινο Ποταμό). Ο ποταμός Ρεντ Λέικ ρέει δυτικά μέσω του ανώτερου κεντρικού τμήματος της κομητείας, εκβάλλει στο Γκραντ Φορκς. Το έδαφος της κομητείας αποτελείται από χαμηλούς, κυλιόμενους λόφους, βασισμένους στη γεωργία.  Η κομητεία πλαγιάζει προς τα δυτικά και βόρεια, με το υψηλότερο σημείο της κοντά στη νοτιοανατολική γωνία της, στα 463 μέτρα πάνω από την επιφάνεια της θάλασσας. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 5170 τ.χλμ, εκ των οποίων 70 τ.χλμ (1,3%) καλύπτεται από νερό. 
### Γειτονικές κομητείες

* Κομητεία Μάρσαλ (βόρεια)
* Κομητεία Πένινγκτον (βορειοανατολικά)
* Κομητεία Ρεντ Λέικ (βορειοανατολικά)
* Κομητεία Κλίαργουότερ (ανατολικά)
* Κομητεία Μαχνόμεν (νοτιοανατολικά)
* Κομητεία Νόρμαν (νότια)
* Κομητεία Τρέιλ, Βόρεια Ντακότα (νοτιοδυτικά)
* Κομητεία Γκραντ Φορκς, Βόρεια Ντακότα (δυτικά)

## Παραπομπές

## Εξωτερικοί σύνδεσμοι
* Επίσημος ιστότοπος

Κατηγορία:Κομητείες της Μινεσότα
Κομητεία Πολκ (Νεμπράσκα)

Η **Κομητεία Πολκ** (αγγλ.: *Polk County*) είναι κομητεία στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 5.214. Έδρα της κομητείας είναι η Οσκεόλα.  Η κομητεία ιδρύθηκε το 1856 και οργανώθηκε το 1870.    Πήρε το όνομά της από τον Πρόεδρο Τζέιμς Νοξ Πολκ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,140 τ.χλμ, εκ των οποίων 1,130 τ.χλμ είναι στεριά και 10,0 τ.χλμ (0,5%) καλύπτονται από ύδατα (λίμνες, ποτάμια). 
 
## Παραπομπές


Κατηγορία:Κομητείες της Νεμπράσκα
Κομητεία Πολκ (Ουισκόνσιν)

Η **Κομητεία Πολκ** (αγγλ.: *Polk County*) είναι κομητεία στην πολιτεία του Ουισκόνσιν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 44.977 κάτοικοι.  Έδρα της κομητείας είναι το Λέικ Μπάλσαμ.  Η κομητεία δημιουργήθηκε το 1853 και πήρε το όνομα της από τον Πρόεδρο των Ηνωμένων Πολιτειών Τζέιμς Νοξ Πολκ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει έκταση 2,480 τ.χλμ, εκ των οποίων 2,370 τ.χλμ είναι στεριά και 110 τ.χλμ (4,4%) καλύπτονται από ύδατα (λίμνες, ποτάμια). 

## Παρακείμενες Κομητείες
* Κομητεία Μπέρνετ (βόρεια)
* Κομητεία Μπάρον (ανατολικά)
* Κομητεία Νταν (νοτιοανατολικά)
* Κομητεία Σαιντ Κρουά (νότια)
* Κομητεία Ουάσινγκτον, Μινεσότα (νοτιοδυτικά)
* Κομητεία Σικάγκο, Μινεσότα (δυτικά)

## Παραπομπές

## Εξωτερικοί σύνδεσμοι
* Ιστοσελίδα της κομητείας Polk
* Χάρτης της κομητείας από το Υπουργείο Μεταφορών του Ουισκόνσιν
* Polk County Economic Development Corporation
* Τουρισμός της κομητείας 

Κατηγορία:Κομητείες του Ουισκόνσιν
NGC 3169

Ο **[[Νέος Γενικός Κατάλογος|NGC]] 3169** είναι σπειροειδής γαλαξίας που απέχει περίπου 57 εκατομμύρια έτη φωτός και βρίσκεται στον αστερισμό Εξάντα. Τον ανακάλυψε ο αστρονόμος Ουίλιαμ Χέρσελ (William Herschel) στις 19 Δεκεμβρίου 1783.

## Χαρακτηριστικά
Ο NGC 3169 είναι τύπου SA(s)a pec σύμφωνα με το σχήμα μορφολογικής ταξινόμησης των γαλαξιών, είναι δηλαδή ένας σπειροειδής γαλαξίας χωρίς κεντρική «ράβδο» με «σφιχτοδεμένους» βραχίονες και ορισμένες ιδιομορφίες. Έχει έναν ασύμμετρο σπειροειδή βραχίονα ενώ εκτεταμένη είναι και η γαλαξιακή άλως του. 

Ανήκει στην ομάδα γαλαξιών NGC 3166, που με τη σειρά της εντάσσεται στις ομάδες γαλαξιών Λέοντα II, μιας σειράς γαλαξιών και γαλαξιακών σμηνών που εκτείνονται πέρα από το άκρο του Υπερσμήνους της Παρθένου. Είναι επίσης γαλαξίας LINER 2 με έντονες εκπομπές ακτίνων Χ από την περιοχή του πυρήνα του. Η παρουσία πηγής ακτίνων Χ στο κέντρο ενός γαλαξία πιθανότατα σημαίνει πως έχει Ενεργό Γαλαξιακό Πυρήνα. Ο αστρικός πληθυσμός στον πυρήνα καθώς και ένας δακτύλιος σε γωνιακή ακτίνα 6″ φαίνεται πως είναι ηλικίας μόλις ενός δισεκατομμυρίου ετών και είναι εν γένει μικρότερης ηλικίας από τον περιβάλλοντα αστρικό πληθυσμό. Τα παραπάνω υποδηλώνουν πως στον πυρήνα του NGC 3169 υπήρξε περίοδος εντονότατης γέννησης νέων αστέρων πριν από ένα δισεκατομμύριο χρόνια.

Ο NGC 3169 βρίσκεται πολύ κοντά στον NGC 3166, με την μεταξύ τους απόσταση να είναι περίπου 160 χιλιάδες έτη φωτός. Η βαρυτική αλληλεπίδραση μεταξύ των δύο έχει σαν αποτέλεσμα την παραμόρφωση του δίσκου του NGC 3166, ενώ οι δύο αυτοί γαλαξίες καθώς και ο NGC 3156 σχηματίζουν μικρή ομάδα που περιβάλλεται από ευρύ δακτύλιο ουδέτερου υδρογόνου και βρίσκεται εντός της ομάδας γαλαξιών M96.

## Υπερκαινοφανείς
Το 1984 παρατηρήθηκε υπερκαινοφανής τύπου ΙΙ στον γαλαξία αυτόν. Ονομάστηκε **1984E** και είναι αξιοσημείωτος για τις έντονες φασματικές γραμμές Balmer που υποδηλώνουν πως ο αστέρας που εξερράγη βρίσκονταν εντός πυκνού νέφους υδρογόνου. 

Ένας ακόμη υπερκαινοφανής, ο τύπου Ia **SN 2003cg**, παρατηρήθηκε το 2003.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Γαλαξίες LINER
Κατηγορία:Αλληλεπιδρώντες γαλαξίες
3169
29855
05525
Κατηγορία:Εξάς (αστερισμός)
Κομητεία Σέρινταν (Μοντάνα)

Η **Κομητεία Σέρινταν** (αγγλ.: *Sheridan County*) είναι κομητεία στην πολιτεία της Μοντάνα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 3.539 κάτοικοι.  Η έδρα της κομητείας είναι το Πλέντγουντ.  Το βόρειο όριό της είναι τα σύνορα Καναδά-Ηνωμένων Πολιτειών νότια του Σασκάτσουαν.

## Γεωγραφία
Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 4,420 τ.χλμ, εκ των οποίων 4,340 τ.χλμ είναι στεριά και 75 τ.χλμ  (1,7%) καλύπτονται από ύδατα (λίμνες, ποτάμια). 
## Παραπομπές

## Εξωτερικοί σύνδεσμοι
* Ιστοσελίδα της κομητείας 

Κατηγορία:Κομητείες της Μοντάνα
Κομητεία Σέρινταν (Βόρεια Ντακότα)

Η **Κομητεία Σέρινταν** (αγγλ.: *Sheridan County*) είναι κομητεία στην πολιτεία της Βόρεια Ντακότα των Ηνωμένων Πολιτειών. Κατά την απογραφή του 2020, ο πληθυσμός ήταν 1.265,  καθιστώντας την την τρίτη λιγότερο πληθυσμιακή κομητεία στη Βόρεια Ντακότα. Η έδρα της κομητείας του είναι το Μακλάσκι. 

## Ιστορία
Το νομοθετικό σώμα της Επικράτειας της Ντακότα δημιούργησε την κομητεία στις 4 Ιανουαρίου 1873, ονομάζοντάς την από τον Στρατηγό του Εμφυλίου Πολέμου Φίλιπ Χένρι Σέρινταν.  Η οργάνωση της κομητείας δεν είχε ολοκληρωθεί εκείνη την εποχή, αλλά δεν προσαρτήθηκε σε άλλη κομητεία για διοικητικούς ή δικαστικούς σκοπούς. Το 1883 και ξανά το 1887, τα όρια της κομητείας μειώθηκαν και στις 8 Νοεμβρίου 1892, η κομητεία διαλύθηκε, ενώ η υπόλοιπη επικράτειά της εκχωρήθηκε στην κομητεία ΜακΛίν. Αυτό κράτησε μέχρι τις εκλογές της 3ης Νοεμβρίου 1908, όταν οι ψηφοφόροι της κομητείας Μακλίν επέλεξαν να χωρίσουν το ανατολικό τμήμα αυτής της περιοχής σε μια νέα κομητεία, αν και τα νέα όρια ήταν κάπως διαφορετικά από τη πρώην Σέρινταν. Η νέα κυβέρνηση της κομητείας τέθηκε σε ισχύ στις 24 Δεκεμβρίου του ίδιου έτους.

## Γεωγραφία

Το έδαφος της κομητείας αποτελείται από ξηρούς λόφους, διάσπαρτους με λίμνες. Η περιοχή είναι βασισμένη σε μεγάλο βαθμό στη γεωργία. Το έδαφος έχει κλίση προς τα βόρεια και τα ανατολικά, με το υψηλότερο σημείο στο ανατολικό τμήμα του νότιου ορίου να είναι στα 620 μέτρα.  Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,610 τ.χλμ, εκ των οποίων 2,520 τ.χλμ είναι στεριά και 80 τ.χλμ (3,3%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία ΜακΧένρι (βόρεια)
* Κομητεία Πιρς (βορειοανατολικά)
* Κομητεία Ουέλς (ανατολικά)
* Κομητεία Κίντερ (νοτιοανατολικά)
* Κομητεία Μπέρλι (νότια)
* Κομητεία ΜακΛίν (δυτικά)

## Παραπομπές

## Εξωτερικοί σύνδεσμοι
* Επίσημος ιστότοπος της κομητείας Sheridan
* Sheridan County GenWeb - Σύνδεσμοι γενεαλογίας
* Χάρτης Sheridan County , της Βόρειας Ντακότα

Κατηγορία:Κομητείες της Βόρειας Ντακότα
Κομητεία Σέρινταν (Ουαϊόμινγκ)

Η **Κομητεία Σέρινταν** (αγγλ.: *Sheridan County*) είναι κομητεία στην πολιτεία του Ουαϊόμινγκ των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 30.921 κάτοικοι.  Η έδρα της κομητείας είναι το Σέρινταν.  Τα βόρεια σύνορά του εφάπτονται με τα σύνορα της πολιτείας Μοντάνα.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 6,540 τ.χλμ, εκ των οποίων 6,532 τ.χλμ είναι στεριά και 8,0 τ.χλμ  (0,1%) καλύπτονται από ύδατα (λίμνες, ποτάμια). 
 
## Παραπομπές

## Εξωτερικοί σύνδεσμοι
* Ιστοσελίδα της κομητείας

Κατηγορία:Κομητείες του Ουαϊόμινγκ
Κομητεία Χάουαρντ (Άιοβα)

Η **Κομητεία Χάουαρντ** (αγγλ.: *Howard County*) είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 9.469 κάτοικοι.  Η έδρα της κομητείας είναι το Κρέσκο.  Η κομητεία ιδρύθηκε το 1851 και πήρε το όνομα της από τον στρατηγό Τίλγκχαμ Ασχερστ Χάουαρντ, έναν εκπρόσωπο της Ιντιάνα.  

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,230 τ.χλμ, εκ των οποίων 1,229 τ.χλμ είναι στεριά και 1,0 τ.χλμ (0,08%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Φίλμορ, Μινεσότα (βόρεια)
* Κομητεία Γουίνεσικ (ανατολικά)
* Κομητεία Τσίκασο (νότια)
* Κομητεία Φλόιντ (νοτιοδυτικά)
* Κομητεία Μίτσελ (δυτικά)
* Κομητεία Μάουερ, Μινεσότα (βορειοδυτικά)

## Παραπομπές

## Εξωτερικοί σύνδεσμοι
* Ιστότοπος της Επιτροπής Ανάπτυξης της Κομητείας Howard
* Ιστότοπος της κυβέρνησης της κομητείας Howard

Κατηγορία:Κομητείες της Άιοβα
Κομητεία Χάουαρντ (Άρκανσο)

Η **Κομητεία Χάουαρντ** (αγγλ.: *Howard County*) είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 12.785 κάτοικοι.  Η έδρα της κομητείας είναι το Νάσβιλ.  Η Κομητεία Χάουαρντ είναι η 74η κομητεία του Άρκανσο, που σχηματίστηκε στις 17 Απριλίου 1873 και πήρε το όνομά της από τον Τζέιμς Χάουαρντ,  γερουσιαστή της πολιτείας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,540 τ.χλμ , εκ των οποίων 1,530 τ.χλμ είναι στεριά και 10,0 τ.χλμ (1,1%) καλύπτονται από ύδατα (λίμνες, ποτάμια). 

## Παρακείμενες Κομητείες
* Κομητεία Πολκ (βόρεια)
* Κομητεία Μοντγκόμερι (βορειοανατολικά)
* Κομητεία Πάικ (ανατολικά)
* Κομητεία Χέμπστεντ (νοτιοανατολικά)
* Κομητεία Λιτλ Ρίβερ (νοτιοδυτικά)
* Κομητεία Σεβιέρ (δυτικά)

## Παραπομπές


Κατηγορία:Κομητείες του Άρκανσο
Κομητεία Χάουαρντ (Μέριλαντ)

Η **Κομητεία Χάουαρντ** (αγγλ.: *Howard County*) είναι κομητεία στην πολιτεία του Μέριλαντ των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 334.529 κάτοικοι. Εφόσον δεν υπάρχουν ενσωματωμένοι δήμοι, δεν υπάρχει ούτε ενσωματωμένη έδρα κομητείας. Επομένως, η έδρα της κομητείας της είναι η μη ενσωματωμένη κοινότητα του Έλικοτ Σίτυ.  Η κομητεία περιλαμβάνεται στη Μητροπολιτική Στατιστική Περιοχή Βαλτιμόρης-Κολούμπια-Τόσον, η οποία αποτελεί μέρος της ευρύτερης συνδυασμένης στατιστικής περιοχής Ουάσιγκτον-Βαλτιμόρης.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 660 τ.χλμ, εκ των οποίων 650 τ.χλμ  είναι ξηρά και 9,0 τ.χλμ (1,0%) καλύπτονται από ύδατα (λίμνες, ποτάμια).  Είναι η δεύτερη μικρότερη κομητεία στο Μέριλαντ σε χερσαία έκταση και η μικρότερη σε συνολική έκταση.

## Παρακείμενες Κομητείες
* Κομητεία Ανν Αρούντελ (νοτιοανατολικά)
* Κομητεία Βαλτιμόρης (βορειοανατολικά)
* Κομητεία Κάρολ (βόρεια)
* Κομητεία Μοντγκόμερι (νοτιοδυτικά)
* Κομητεία Πρίγκηπα Τζορτζ (νότια)

## Παραπομπές

## Εξωτερικοί σύνδεσμοι
* 
* Howard County, Maryland at the Wayback Machine (archived September 26, 2003)
* Howard County, Maryland at the Wayback Machine (archived November 1, 1996)
* Howard County historian Celia M. Holland papers at the University of Maryland Libraries

Κατηγορία:Κομητείες του Μέριλαντ
NGC 3268

O **[[Νέος Γενικός Κατάλογος|NGC]] 3268** είναι ελλειπτικός γαλαξίας στον αστερισμό Αντλία. Ανήκει στο Σμήνος γαλαξιών της Αντλίας που απέχει περίπου 132,7 εκατομμύρια έτη φωτός και τον ανακάλυψε ο αστρονόμος Τζων Χέρσελ (John Herschel) στις 18 Απριλίου 1835.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Αντλία (αστερισμός)
3268
30949
Κατηγορία:Σμήνος της Αντλίας
-06-23-041
Ευθύμιος Μητρόπουλος

Ο **Ευθύμιος Μητρόπουλος** (γενν. 1939) υπήρξε ο 7ος Γενικός Γραμματέας του Διεθνούς Οργανισμού Ναυσιπλοΐας. Εξελέγη στις 18 Ιουνίου 2003 κατά τη διάρκεια της 19ης συνέλευσης του Οργανισμού και παρέμεινε μέχρι τις 31 Δεκεμβρίου 2011.

## Βιογραφία

Γεννήθηκε στην Πειραιά και έχει καταγωγή από το Γαλαξίδι. Σπούδασε στην Ακαδημία Εμπορικού Ναυτικού Ασπροπύργου και στη Σχολή Ναυτικών Δοκίμων. Εργάστηκε ως πλοίαρχος στο Εμπορικό Ναυτικό και ύστερα εισήλθε στις τάξεις του Λιμενικού Σώματος.

Το 1979, και ενώ ήταν Κεντρικός Λιμενάρχης Κέρκυρας, παραιτήθηκε και προσλήφθηκε στον Διεθνή Οργανισμό Ναυσιπλοΐας (International Maritime Organization) στο Λονδίνο. Το 1992 ανέλαβε γενικός διευθυντής του Οργανισμού και τον Μάϊο του 2000 έγινε Βοηθός Γενικός Γραμματέας. Τον Ιούνιο του 2003 εξελέγη Γενικός Γραμματέας του ΙΜΟ για τετραετή θητεία, η οποία, το 2006, ανανεώθηκε. Αποχώρησε στο τέλος του 2011 και του απονεμήθηκε ο τίτλος του επίτιμου Γενικού Γραμματέα του Οργανισμού.

Έχει λάβει πολλές διακρίσεις από αρχηγούς ξένων χωρών.

## Παραπομπές


Κατηγορία:Αξιωματούχοι του ΟΗΕ
Κατηγορία:Έλληνες αξιωματικοί του Λιμενικού Σώματος
Κατηγορία:Πρόεδροι του Διεθνούς Οργανισμού Ναυσιπλοΐας
Survivor Ελλάδας (2018)

Το **Survivor 2018** ήταν η 6η σεζόν της ελληνικής έκδοσης του ριάλιτι επιβίωσης Survivor.

## Περιγραφή
Η σεζόν του 2018, πραγματοποίησε πρεμιέρα στις 21 Ιανουαρίου και ολοκληρώθηκε στις 13 Ιουλίου του ίδιου έτους.   Παρουσιαστής ήταν ο Σάκης Τανιμανίδης, ενώ υπήρξε ως δεύτερος και ο Γιώργος Λιανός. 

Η σεζόν, ξεκίνησε με 24 νέους παίκτες, χωρίζοντας τους σε δύο ομάδες, τους *Μαχητές* και τους *Διάσημους*, οι οποίοι είναι άγνωστοι και αναγνωρίσιμα πρόσωπα της Ελλάδας αντίστοιχα.  Οι παίκτες, καλούνται να αγωνιστούν για την επιβίωσή τους, καθώς πραγματοποιούνται αγώνες οι οποίοι έχουν ως έπαθλα το φαγητό, την επικοινωνία αλλά και τις ασυλίες. Στους αγώνες ασυλίας, η ηττημένη ομάδα μέσω ψηφοφορίας πρέπει να αναδείξουν έναν υποψήφιο προς αποχώρηση, τον οποίο στηρίζει ο κόσμος με την ψήφο τους. Ο παίκτης με τις λιγότερες ψήφους αποχωρεί. Οι δύο ομάδες συμβιώνουν σε διαφορετικές παραλίες και καλύβες έως το πάρτι της ένωσης, στο οποίο από την επόμενη μέρα βρίσκονται σε μία κοινή παραλία.

Στο τέταρτο επεισόδιο, στην ομάδα των Διασήμων, προστέθηκε η παρουσιάστρια Κωνσταντίνα Σπυροπούλου,  και στην ομάδα των Μαχητών, η Ζωή Ανδρονικίδου.

Στις 25 Απριλίου πραγματοποιήθηκε το *Πάρτι Της Ένωσης* στο οποίο πλέον από την επόμενη ημέρα, όλοι οι παίκτες αναγκάζονται να συμβιώσουν μαζί σε μία κοινή παραλία και διαφορετικές καλύβες. Υπάρχει φαγητό για όλους, ποτό και μουσική. Στο πάρτι, όλοι οι παίκτες έχουν την επιλογή να τραγουδήσουν το αγαπημένο τους τραγούδι και βαθμολογούνται από τους συμπαίκτες τους. Ο παίκτης με την υψηλότερη βαθμολογία, με έξοδα της παραγωγής του Survivor, θα πάει στο επόμενο πάρτι της ένωσης του επόμενου Survivor. Στο επεισόδιο, παραβρέθηκαν και ο Γιώργος Χρανιώτης με τον Μάριο Πρίαμο Ιωαννίδη οι οποίοι ήταν οι νικητές του προηγούμενου διαγωνισμού.  Οι παίκτες που κέρδισαν ήταν η Εύη Σαλταφερίδου, ο Στέλιος Κρητικός και ο Νάσος Παπαργυρόπουλος.

Στις 12 Ιουλίου πραγματοποιήθηκε ο ημιτελικός, στον οποίο έφτασε η Κατερίνα Δαλάκα, ο Ηλίας Γκότσης και η Μελίνα Μεταξά, όπου τελικά μετά από ψήφιση του κόσμου η Μελίνα αποχώρησε και ο Ηλίας με την Κατερίνα βρέθηκαν στον τελικό, την επόμενη ημέρα. 

Στις 13 Ιουλίου, ο τελικός έλαβε χώρα στο Γαλάτσι, όπου τελικά ο μεγάλος νικητής αναδείχθηκε ο Ηλίας Γκότσης.  Έλαβε το έπαθλο των 100.000€. 

## Τηλεθέαση

## Δείτε επίσης

* Survivor Ελλάδας (2017)
* Survivor Ελλάδας (2019)
* Survivor Ελλάδας (2021)

## Παραπομπές


Κατηγορία:Survivor Ελλάδας
Ιγνάσιο Άλβαρες Τόμας

Ο **Χοσέ Ιγνάσιο Άλβαρες Τόμας** (, 15 Φεβρουαρίου 1787 – 20 Ιουλίου 1857) ήταν στρατιωτικός διοικητής και πολιτικός της Νότιας Αμερικής στις αρχές του 19ου αιώνα.

## Βιογραφία
Ο Αλβάρες Τόμας γεννήθηκε στην Αρεκίπα του Περού και η οικογένειά του έζησε για κάποιο διάστημα στη Λίμα. Όταν ο πατέρας του, ο οποίος υπηρετούσε στην ισπανική κυβέρνηση, κλήθηκε να επιστρέψει στη Μαδρίτη το 1797, ταξίδεψαν μέσω Μπουένος Άιρες. Η οικογένεια έμεινε εκεί, ενώ ο πατέρας του συνέχισε το ταξίδι μόνος του, και ο Αλβάρες κατατάχθηκε στον στρατό το 1799. Στη συνέχεια, ενεπλάκη σε μεγάλο βαθμό στον πόλεμο ανεξαρτησίας της Αργεντινής.

Στον πόλεμο κατά των Βρετανών το 1806/07, τραυματίστηκε και αιχμαλωτίστηκε και απελευθερώθηκε μόνο μετά την αποχώρηση των βρετανικών στρατευμάτων. Υπό τον Κάρλος Μαρία δε Αλβεάρ, πολέμησε ως συνταγματάρχης στο Μοντεβιδέο, όπου του απονεμήθηκε παράσημο. Ωστόσο, αμέσως μετά αντιτάχθηκε ανοιχτά στην πολιτική της κυβέρνησης του δε Αλβεάρ, και η εξέγερσή του προκάλεσε την παραίτηση του τελευταίου και οδήγησε σε νέα εκλογή ανώτατου διοικητή στη Συντακτική Γενική Συνέλευση, όπου ορίστηκε προσωρινός ανώτατος διοικητής από τις 20 Απριλίου 1815, έως τις 16 Απριλίου 1816, στη θέση του εκλεγμένου Χοσέ Ροντό, ο οποίος απουσίαζε σε στρατιωτική εκστρατεία στο Περού. Ο Αλβάρες ορκίστηκε στις 6 Μαΐου, αλλά αναγκάστηκε να παραιτηθεί ένα χρόνο αργότερα μετά από ορισμένες στρατιωτικές αποτυχίες. Όταν η Συντακτική Γενική Συνέλευση διαλύθηκε το 1820, ο ίδιος, ως ακόμα σημαίνον μέλος της προηγούμενης ηγεσίας, στάλθηκε στη φυλακή, αλλά αφέθηκε ελεύθερος μετά από 19 ημέρες. Στη συνέχεια, η πολιτική του επιρροή μειώθηκε σημαντικά.

Το 1825 διορίστηκε πρεσβευτής στο Περού και τον Οκτώβριο πρεσβευτής στη Χιλή. Μετά την επιστροφή του στο Μπουένος Άιρες, εξορίστηκε και πέρασε επίσης κάποιο διάστημα στη φυλακή για την αντίθεσή του στην κυβέρνηση του Χουάν Μανουέλ ντε Ρόσας. Μετανάστευσε στο Ρίο ντε Τζανέιρο, απ' όπου προσπάθησε να οργανώσει εξέγερση κατά του Ρόσας το 1840. Το 1846 κατέφυγε πρώτα στη Χιλή και στη συνέχεια στο Περού, πριν επιστρέψει στο Μπουένος Άιρες μετά την πτώση της κυβέρνησης Ρόσας το 1852.

Πέθανε πιθανότατα από φυματίωση στις 20 Ιουλίου 1857 στο Μπουένος Άιρες της Αργεντινής σε ηλικία 70 ετών.

## Παραπομπές


Κατηγορία:Διπλωμάτες του 19ου αιώνα
Ψηφιακή μετάφραση

Η **ψηφιακή μετάφραση** είναι το σύνολο δυνατοτήτων μετάφρασης ήχου που παρέχονται από οποιαδήποτε ηλεκτρονική συσκευή, εφαρμογή ή λογισμικό: φορητές συσκευές ειδικά σχεδιασμένες για το σκοπό αυτό. υπηρεσίες μηχανικής μετάφρασης ή εφαρμογή/λογισμικό για φορητές συσκευές, συμπεριλαμβανομένων κινητών τηλεφώνων, φορητών υπολογιστών και PDA μετάφρασης για φορητές συσκευές. Αυτά τα μέσα παρέχουν στους χρήστες το πλεονέκτημα της στιγμιαίας, χωρίς διαμεσολάβηση μετάφρασης, γενικά με κόστος σημαντικά χαμηλότερο από την αμοιβή ενός ανθρώπινου μεταφραστή.

Η ψηφιακή μετάφραση είναι μια από τις πιο πρόσφατες υπηρεσίες που προσφέρονται στους χρήστες ψηφιακών επικοινωνιών, συμπεριλαμβανομένης της τοποθεσίας (υπηρεσία GPS), του ηλεκτρονικού πορτοφολιού (ψηφιακές τραπεζικές υπηρεσίες/mobile banking), της ανάγνωσης επαγγελματικών καρτών, των γραμμοκωδικών/barcodes, του κειμένου κ.λπ.

Βασίζεται σε λογισμικό στον τομέα της υπολογιστικής γλωσσολογίας και στα μέσα επικοινωνίας της συσκευής (σύνδεση στο Διαδίκτυο ή SMS) για να λειτουργήσει.

## Τεχνικές λειτουργίες
Προκειμένου να υποστηριχθεί η υπηρεσία αυτόματης μετάφρασης, μια ψηφιακή συσκευή πρέπει να μπορεί να επικοινωνεί με εξωτερικούς υπολογιστές (διακομιστές) οι οποίοι λαμβάνουν κείμενο/ομιλία που έχει εισάγει ο χρήστης, το μεταφράζει και το στέλνει πίσω στον χρήστη. Αυτό γίνεται συνήθως μέσω σύνδεσης στο Διαδίκτυο (WAP, GPRS, EDGE, UMTS, Wi-Fi), αλλά ορισμένες προηγούμενες εφαρμογές χρησιμοποιούσαν SMS για να επικοινωνήσουν με τον διακομιστή μετάφρασης.

Η ψηφιακή μετάφραση δεν πρέπει να συγχέεται με λεξικά και βιβλία φράσεων με δυνατότητα επεξεργασίας από τον χρήστη, τα οποία είναι ήδη ευρέως διαδεδομένα και διαθέσιμα για πολλές φορητές συσκευές και συνήθως δεν απαιτούν σύνδεση στο Διαδίκτυο στην κινητή συσκευή.

Κατηγορία:Μετάφραση
Κατηγορία:Ψηφιακή τεχνολογία
Μύλοι Σκοπέλου

Οι **Μύλοι** είναι μικρός οικισμός του Δήμου Σκοπέλου στην Περιφερειακή Ενότητα Σποράδων που βρίσκεται δίπλα στη Χώρα Σκοπέλου σε υψόμετρο 124 μέτρα. Απέχει περίπου 4 χλμ. ανατολικά από το λιμάνι του νησιού. Το χωριό αναφέρεται επίσημα ως ξεχωριστός οικισμός για πρώτη φορά το 1991 να απογράφεται στον Δήμο Σκοπέλου. Σύμφωνα με το σχέδιο Καλλικράτης ανήκει στην Κοινότητα Σκοπέλου που υπάγεται στον ομώνυμο δήμο και σύμφωνα με την απογραφή 2011 έχει πληθυσμό 23 κατοίκους.

## Παραπομπές


Κατηγορία:Σκόπελος
Γ.Σ. Αργυρούπολης

Ο **Γυμναστικός Σύλλογος Αργυρούπολης**, ευρέως γνωστός ως **Γ.Σ.Α.**, είναι ελληνικό ερασιτεχνικό ποδοσφαιρικό σωματείο που δραστηριοποιείται στην Αργυρούπολη Αττικής. Επίσημο έτος ίδρυσής του είναι το 1983. Τα χρώματα του είναι το πορτοκαλί, το λευκό και το μαύρο και το έμβλημά του είναι μία φλόγα ανάμεσα σε δύο παλάμες.

Το σημαντικότερο αγωνιστικό επίτευγμα του συλλόγου είναι η κατάκτηση της πρώτης θέσης στο πρωτάθλημα νέων, στις 25 Μαρτίου του 2008, καθώς και η διατήρηση του τμήματος των αντρών στην Α΄ κατηγορία της Ε.Π.Σ.Α. για πολλά χρόνια. 

Από την αγωνιστική περίοδο 2025-26 αγωνίζεται στην Α΄ κατηγορία της Ε.Π.Σ.Α..

## Εξωτερικοί σύνδεσμοι
* 

Κατηγορία:Αθλητικοί σύλλογοι Αθήνας
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1983
Κατηγορία:Ιδρύσεις ποδοσφαιρικών ομάδων το 1983
Αρσένιο Ντομίνγκεζ

Ο **Αρσένιο Ντομίνγκεζ** (Ισπανικά: Arsenio Dominguez) είναι ο 10ος Γενικός Γραμματέας του Διεθνούς Οργανισμού Ναυσιπλοΐας (IMO). Ανέλαβε καθήκοντα ως Γενικός Γραμματέας του IMO την 1η Ιανουαρίου 2024 για τετραετή θητεία.

## Βιογραφία

Γεννήθηκε στον Παναμά. Σπούδασε ναυπηγική στο Πανεπιστήμιο του Βερακρουζ στο Μεξικό και ολοκλήρωσε σπουδές MBA στο Πανεπιστήμιο του Hull.

Εργάστηκε ως μηχανικό στον Παναμά και από το 2004 έως και το 2017 εκπροσώπησε τον Παναμά ως τεχνικός σύμβουλος και ως πρέσβης και μόνιμος αντιπρόσωπος αυτού στον Διεθνή Οργανισμό Ναυσιπλοΐας. 

Το 2017 ανέλαβε ρόλο διευθυντού του γραφείου του Γενικού Γραμματέα του Διεθνούς Οργανισμού Ναυσιπλοΐας και έπειτα έγινε διευθυντής του τμήματος θαλάσσιου περιβάλλοντος.

Στις 18 Ιουλίου 2023 εξελέγη στη θέση του Γενικού Διευθυντή του Οργανισμού.

## Παραπομπές


Κατηγορία:Πρόεδροι του Διεθνούς Οργανισμού Ναυσιπλοΐας
Κατηγορία:Παναμέζοι
Κατηγορία:Αξιωματούχοι του ΟΗΕ
Παγκόσμιο Ναυτιλιακό Πανεπιστήμιο

Το **Παγκόσμιο Ναυτιλιακό Πανεπιστήμιο** (WMU) στο Μάλμε της Σουηδίας είναι ένα ναυτιλιακό πανεπιστήμιο που παρέχει μεταπτυχιακά προγράμματα και ιδρύθηκε στο πλαίσιο του Διεθνούς Οργανισμού Ναυσιπλοΐας (IMO). Ιδρύθηκε με ψήφισμα της Συνέλευσης του ΙΜΟ το 1983 και σκοπός του πανεπιστημίου είναι να ενισχύσει περαιτέρω τους στόχους και τις επιδιώξεις του ΙΜΟ και των κρατών μελών του ΙΜΟ σε όλο τον κόσμο μέσω της εκπαίδευσης, της έρευνας και της ανάπτυξης ικανοτήτων.
μικρογραφία|Το κτίριο του Πανεπιστημίου

## Παραπομπές


Κατηγορία:Ναυτιλία
Κατηγορία:Πανεπιστήμια στη Σουηδία
Σωτήρης Τσαφούλιας

O **Σωτήρης Τσαφούλιας** (Πειραιάς, 20 Οκτωβρίου 1975) είναι Έλληνας σκηνοθέτης του κινηματογράφου, της τηλεόρασης και του θεάτρου, καθώς και σεναριογράφος.

## Βιογραφία
Γεννήθηκε το 1975 στον Πειραιά. Σπούδασε Διοίκηση Ναυτιλιακών Επιχειρήσεων και Ναυτικό Δίκαιο, όμως η μεγάλη του αγάπη ήταν από μικρή ηλικία ο κινηματογράφος. Έτσι, αφού ασχολήθηκε για κάποια χρόνια με επιχειρήσεις, τελικά τον κέρδισε ο κινηματογράφος. Ο ίδιος έχει δηλώσει πως δεν έχει σπουδάσει σκηνοθεσία, αλλά είναι αυτοδίδακτος. Η πρώτη του μεγάλη κινηματογραφική έμπνευση υπήρξαν οι ταινίες του Ρόκι.

## Καριέρα
Η πρώτη του μεγάλου μήκους ταινία ήταν ο «Κοινός Παρονομαστής» (2014), με την οποία συμμετείχε σε αρκετά διεθνή φεστιβάλ κερδίζοντας βραβεία σε διάφορες κατηγορίες, ανάμεσα τους το βραβείο Σκηνοθεσίας, Σεναρίου, Καλύτερης ταινίας και Βραβείο Κοινού. Το σενάριο του «Κοινού Παρανομαστή» μεταφέρθηκε στο θεατρικό σανίδι από τον Didier Long (Γάλλο θεατρικό σκηνοθέτη) και έκανε πρεμιέρα στο «Theatre de l’ Atelier» στο Παρίσι, το 2017. To «Έτερος Εγώ» (2016) ήταν η δεύτερη μεγάλου μήκους ταινία του η οποία στο Διεθνές Φεστιβάλ Κινηματογράφου Θεσσαλονίκης απέσπασε 2 βραβεία: Το Βραβείο Κοινού «Μιχάλης Κακογιάννης» και τo Βραβείο Επιτροπής Νεότητας Πανεπιστημίων Θεσσαλονίκης - Καλύτερη Ταινία.

Δείγμα της δουλειάς του στο θέατρο είναι οι παραστάσεις: Αινιγματικές παραλλαγές (2022), Ο Επισκέπτης (2023), Μικρά Συζυγικά Εγκλήματα (2023), Η Αξία της Ζωής (2024).

Στην τηλεόραση, έχει γράψει και σκηνοθετήσει την τηλεοπτική σειρά Έτερος Εγώ, η οποία αποτελείται από τους κύκλους Έτερος Εγώ: Χαμένες Ψυχές (2019), Έτερος Εγώ: Κάθαρσις (2020) και Έτερος Εγώ: Νέμεσις (2023), ενώ έχει σκηνοθετήσει και το μυθιστόρημα «Δεκαεπτά κλωστές» του Πάνου Δημάκη σε σενάριο Μιρέλλας Παπαοικονόμου για το κανάλι της Cosmote TV (2024). Το 2025 επέστρεψε, πάλι για το κανάλι της Cosmote TV, με την νέα του σειρά 6 επεισοδίων ΡΙΦΙΦΙ εμπνευσμένη από την περιβόητη ληστεία σε τράπεζα της Αθήνας το 1992, σε σκηνοθεσία του και σενάριο Βασίλη Ρίσβα και Δήμητρας Σακαλή.

## Παραπομπές


## Εξωτερικοί σύνδεσμοι
*  

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Λ’Ορινιάλ

Το **Λ’Ορινιάλ** (γαλλικά: L’Orignal) είναι γαλλόφωνο χωριό και πρώην δήμος στο ανατολικό Οντάριο του Καναδά. Πλέον ανήκει στην μονάδα τοπικής αυτοδιοίκησης του Σαμπλέιν (Champlain Township) και ο πληθυσμός του το 2016 ήταν 1.450 κάτοικοι. Πιθανότατα πήρε το όνομά του από την θέση του στον ποταμό Οττάβα, η οποία τοποθεσία κάποτε ήταν γνωστή ως Pointe à l'Orignal (δηλαδή «Σημείο Αλκών»), διότι άλκες διέσχιζαν τον ποταμό.

## Παραπομπές


Κατηγορία:Γεωγραφία του Οντάριο
Λάζαρος Χατζηνάκος

Ο **Λάζαρος Χατζηνάκος** (Θεσσαλονίκη, 1957-2018) ήταν Έλληνας δημοσιογράφος.

## Βιογραφία
Γεννήθηκε το 1957 στην Θεσσαλονίκη. Σπούδασε πολιτικός μηχανικός στο Δημοκρίτειο Πανεπιστήμιο της Θράκης, ενώ από το 1977 ασχολήθηκε με την δημοσιογραφία. Λίγα χρόνια αργότερα, το 1992, ανέλαβε την διεύθυνση της εφημερίδας «Θεσσαλονίκη» και το 1993 έκδωσε ένα περιοδικό με το όνομα «Επιχειρείν – Η Οικονομία στα Βαλκάνια».

To 1995, μαζί με μία ομάδα συντακτών και τεχνικών, δημιούργησε την πρώτη επίσημη διαδικτυακή εφημερίδα. 

Το 1997, ανέλαβε την επανέκδοση της εφημερίδας «Μακεδονία», την «Θεσσαλονίκη» αλλά και του περιοδικού «Επιλογές» ως γενικός διευθυντής. 

Υπήρξε προϊστάμενος του Γραφείου Τύπου του υπουργείου Ανάπτυξης στην Αθήνα την περίοδο του 2001-2004, ενώ από τον Σεπτέμβριο του 2004 έως το 2012 δούλεψε στην Ένωση Συντακτών Ημερησίων Εφημερίδων Μακεδονίας-Θράκης. Εκείνη την περίοδο, πραγματοποίησε μία πάρα πολύ σημαντική έρευνα για την τουριστική ανάπτυξη της Ελλάδας και της Βουλγαρίας οι οποίες παρουσιάστηκαν σε συζητήσεις στο κτήριο της Κομισιόν Berlaymont. 

Το 2013 διαγνώστηκε με καρκίνο οισοφάγου και πνευμόνων.  Παρ' όλα αυτά, το 2016 δούλεψε για την τοπική ανάπτυξη στον άξονα τεσσάρων ορεινών χωριών. 

## Θάνατος
Στις 16 Μαρτίου του 2018 απεβίωσε.   

## Παραπομπές


Κατηγορία:Έλληνες δημοσιογράφοι του 20ού αιώνα
Κωνσταντίνος Παντελίδης

Ο **Κωνσταντίνος Παντελίδης** (Αθήνα, 29 Ιανουαρίου 2002) είναι Έλληνας λαϊκός τραγουδιστής, στιχουργός και συνθέτης.

## Βιογραφία
Ο Κωνσταντίνος Παντελίδης γεννήθηκε στις 29 Ιανουαρίου του 2002 στην Αθήνα έχοντας μητρική καταγωγή από το Αγρίνιο και πατρική από την Μικρά Ασία. Έκανε μαθήματα κιθάρας σε ηλικία 7 ετών και συνέχισε μαθήματα φωνητικής. Είναι αδερφός του επίσης τραγουδιστή Παντελή Παντελίδη. Ξεκίνησε την καριέρα του το 2020 σε ηλικία 18 ετών κυκλοφόρησε το πρώτο του τραγούδι με τίτλο "Κι Αν Με Μισώ" και υπέγραψε συμβόλαιο με την δισκογραφική εταιρία Cobalt Music.

## Παραπομπές


Κατηγορία:Έλληνες τραγουδιστές
Κατηγορία:Έλληνες στιχουργοί
Κατηγορία:Έλληνες συνθέτες
Κατηγορία:Έλληνες τραγουδοποιοί
Κατηγορία:Λαϊκοί τραγουδιστές
Κατηγορία:Έλληνες τραγουδιστές ποπ
Χρυσή Σφαίρα Κινηματογραφικού και Εισπρακτικού Επιτεύγματος

Η **Χρυσή Σφαίρα Κινηματογραφικού και Εισπρακτικού Επιτεύγματος** είναι Χρυσή Σφαίρα που ξεκίνησε να απονέμεται το 2024 από τους δημοσιογράφους που ψηφίζουν για τις Χρυσές Σφαίρες.

## Κριτήρια
Σύμφωνα με τη Dick Clark Productions, το βραβείο αναγνωρίζει τις «ταινίες με τις πιο πολλές εισπράξεις και προβολές της χρονιάς που έχουν μαζέψει συνολική αναγνώριση».

Για να μπορεί να λάβει υποψηφιότητα, μια ταινία θα πρέπει να έχει εισπράξει $150 εκατομμύρια με τουλάχιστον $100 εκατομμύρια από αυτά να προέρχονται από τις ΗΠΑ. Ταινίες που κυκλοφορούν από τις 22 Νοεμβρίου μέχρι το τέλος της χρονιάς μπορούν να λάβουν υποψηφιότητα με βάση την υπολογισμένη απόδοσή τους στο box office ή τις προβολές τους σε συνδρομητικές υπηρεσίες.

## Νικητές και υποψήφιοι

### Δεκαετία του 2020

## Παραπομπές


## Εξωτερικοί σύνδεσμοι
* Νικητές και υποψήφιοι των Χρυσών Σφαιρών

Κατηγορία:Χρυσές Σφαίρες
Δημήτρης Φαφαλιός

Ο **Δημήτρης Φαφαλιός** είναι Έλληνας εφοπλιστής.

## Βιογραφία

Είναι γιος του εφοπλιστή Ιωάννη Φαφαλιού από το Βροντάδο της Χίου. Σπούδασε ναυπηγός στο Πανεπιστήμιο Newcastle και απέκτησε μεταπτυχιακό τίτλο σπουδών στο Ocean Systems Management από το MIT. 

Είναι πρόεδρος της ναυτιλιακής εταιρείας Fafalios Ltd. Το 2020 κατατάχθηκε στην 86η θέση στον κατάλογο με τους 100 ισχυρότερους ανθρώπους της ναυτιλίας από την Lloyd's List.

Είναι γραμματέας της Ένωσης Ελλήνων Εφοπλιστών και Πρόεδρος της Διεθνούς Ένωσης Ανεξάρτητων Πλοιοκτητών Πλοίων μεταφοράς Χύδην Ξηρού Φορτίου (Intercargo).

Το 2023 αναγορεύθηκε Επίτιμος Διδάκτορας του Τμήματος Ναυτιλίας και Επιχειρηματικών Υπηρεσιών του Πανεπιστημίου Αιγαίου.

## Παραπομπές


Κατηγορία:Έλληνες εφοπλιστές
ECM Records

Η **ECM Records** () είναι γερμανική ανεξάρτητη δισκογραφική εταιρεία που ιδρύθηκε τους Καρλ Έγκερ, Μάνφρεντ Άικερ και Μάνφρεντ Σέφνερ το 1969 στο Μόναχο. Παρόλο την δημοτικότητα της ECM στην τζαζ, η εταιρεία κυκλοφορεί ποικίλες εκδόσεις και το καλλιτεχνικό της δυναμικό ασχολείται με διάφορα μουσικά είδη. Το σύνθημα της ECM είναι «ο πιο όμορφος ήχος δίπλα στη σιωπή», δανεισμένο από μία κριτική το 1971 για την εταιρεία στο καναδικό περιοδικό τζαζ μουσικής Coda.

## Παραπομπές


## Εξωτερικοί σύνδεσμοι

* 
* Προφίλ στο Spotify
* Σελίδα στο iTunes
* Κανάλι στο YouTube
* Σελίδα στο Facebook
* Σελίδα στο X
* Σελίδα στο Instagram

Κατηγορία:Δισκογραφικές εταιρείες κλασικής μουσικής
Κατηγορία:Δισκογραφικές εταιρίες τζαζ μουσικής
Σπύρος Γραμμένος

Ο **Σπύρος Γραμμένος** (Ιωάννινα, 2 Φεβρουαρίου 1980) είναι Έλληνας μουσικός, στιχουργός, τραγουδιστής και ραδιοφωνικός παραγωγός.

## Ραδιοφωνικός παραγωγός
Όπως έχει αναφέρει ο ίδιος σε συνέντευξή του, η επαφή του με τους ραδιοφωνικούς σταθμούς ξεκίνησε από τα χρόνια του γυμνασίου.

Από τον Μάιο του 2020 μέχρι και σήμερα, ο Σπύρος Γραμμένος μεταδίδει ηλεκτρονικά την εκπομπή "Ποιοτική Μουσική σε Κακή Ποιότητα" στην πλατφόρμα του The Press Project.

## Δισκογραφία

## Συγγραφικό έργο

## Τηλεοπτικές εμφανίσεις
Τη σεζον 2022-2023 ο Σπύρος εμφανίστηκε στην τηλεοπτική σειρά "Τα Νούμερα" του Φοίβου Δεληβοριά στην ΕΡΤ, ενώ συμμετείχε και στη συγγραφή του σεναρίου. Το 2017 εμφανίστηκε σε ένα επεισόδιο της κωμικής σειράς του Alpha ***[[Μην αρχίζεις τη μουρμούρα]]***. Το 2025 συμμετείχε σ' ένα επεισόδιο των *Κακών Ιδεών*, στον ρόλο ενός φυλακισμένου. 

## Podcasts
Παρουσίασε ο ίδιος μια σειρά επεισοδιων στο κανάλι του The Press Project με τίτλο "Άλλη Δουλειά δεν Έχεις". Εκεί καλεσμένοι ήταν μουσικοί με τους οποίους συζητούσε και τους ηχογραφούσε να παίζουν μουσική. 
## Παραπομπές
https://novelvox.com.gr/kallitexnes/spyros-grammenos/
https://www.instagram.com/spirosgrammenos_/?hl=el
https://kapsimi.gr/spyros-grammenos
https://olafaq.gr/people/interviews/spyros-grammenos/
https://www.provocateur.gr/life-now/politismos/26980/ena-tragoydi-poy-den-eprepe-na-exei-grapsei-pote-o-spyros-grammenos/

Κατηγορία:Έλληνες μουσικοί
Κατηγορία:Έλληνες τραγουδιστές
Κατηγορία:Έλληνες στιχουργοί
Κατηγορία:Έλληνες ραδιοφωνικοί παραγωγοί
Κομητεία Χένρι (Αλαμπάμα)

Η **Κομητεία Χένρι** (αγγλ.: *Henry County*) είναι κομητεία που βρίσκεται στην πολιτεία της Αλαμπάμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 17.146. Έδρα της κομητείας του είναι το Άμπεβιλλ.  Η κομητεία πήρε το όνομα της από τον Πάτρικ Χένρι (1736–1799), διάσημο ρήτορα και Κυβερνήτη της Βιρτζίνια. 

## Γεωγραφία
Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 1,470 τ.χλμ, εκ των οποίων 1,460 τ.χλμ είναι στεριά και 12 τ.χλμ (1,2%) καλύπτονται από ύδατα (λίμνες, ποτάμια).  Η κομητεία βρίσκεται στην περιοχή Wiregrass της νοτιοανατολικής Αλαμπάμα.

## Παρακείμενες Κομητείες
* Κομητεία Μπάρμπερ (βορειοδυτικά)
* Κομητεία Κλέι, Τζόρτζια (βορειοανατολικά)
* Κομητεία Έρλυ, Τζόρτζια (νοτιοανατολικά)
* Κομητεία Χιούστον (νότια)
* Κομητεία Ντέιλ (δυτικά)

## Παραπομπές

## Εξωτερικοί σύνδεσμοι
* Ιστορική ομάδα της κομητείας Henry
* History of Henry County, Alabama, φιλοξενείται στο Rootsweb.
* Χάρτης δρόμων/πόλεων της κομητείας Henry (χάρτης 2007 Univ. of Alabama ).

Κατηγορία:Κομητείες της Αλαμπάμα
Eternity and a Day (δίσκος)

***Eternity and a Day*** () είναι ο τίτλος ενός δίσκου σάουντρακ της Ελληνίδας συνθέτριας Ελένης Καραΐνδρου που κυκλοφόρησε την 1η Δεκεμβρίου του 1998 από την ECM Records με την μουσική επένδυση για την ομώνυμη ταινία του Θόδωρου Αγγελόπουλου.

## Κομμάτια

## Συντελεστές

* Ελένη Καραΐνδρου - πιάνο
* Βαγγέλης Χριστόπουλος - όμποε
* Σέργκιου Ναστάσα - βιολί
* Ρενάτο Ρίπο - βιολοντσέλο
* Ηρακλής Βαβάτσικας, Κώστας Σαχινίδης - ακορντεόν
* Σπύρος Καζιάνης - φαγκότο
* Βαγγέλης Σκούρας - γαλλικό κόρνο
* Νίκος Γκίνος, Μάνθος Χαλκιάς - κλαρινέτο
* Κατερίνα Τσεντς - φλάουτο
* Άρης Δημητριάδης - μαντολίνο
* Κώστας Σιαμίδης - ποντιακή λύρα
* Φαμπρίτσιο Μπεντιβόλιο - φωνή
* Λουκάς Καρυτινός - διεύθυνση ορχήστρας
** Καμεράτα - Ορχήστρα των Φίλων της Μουσικής

## Παραπομπές


## Εξωτερικοί σύνδεσμοι

* 
* Σελίδα στο Spotify
* Σελίδα στο iTunes
* Σελίδα στο Deezer
Κατηγορία:Άλμπουμ του 1998
Κομητεία Χένρι (Βιρτζίνια)

Η **Κομητεία Χένρι** (αγγλ.: *Henry County*) είναι κομητεία στην πολιτεία της Βιρτζίνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 50.948 κάτοικοι.  Η έδρα της κομητείας συνήθως προσδιορίζεται ως Μάρτινσβιλλ.  ωστόσο, το διοικητικό κτίριο (όπου βρίσκονται τα γραφεία της κομητείας και όπου το συμβούλιο εποπτών πραγματοποιεί συνεδριάσεις), το δικαστήριο της κομητείας και το γραφείο του σερίφη της κομητείας Χένρι βρίσκονται στην Κινγκς Μάουντεν Ρόουντ στο Κόλινσβιλλ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 990 τ.χλμ, εκ των οποίων 985 τ.χλμ είναι στεριά και 5,0 τ.χλμ (0,5%) καλύπτονται από ύδατα (λίμνες, ποτάμια).

## Γειτονικές κομητείες
* Κομητεία Φράνκλιν - βόρεια
* Κομητεία Pittsylvania - ανατολικά
* Κομητεία Ρόκινγκχαμ, Βόρεια Καρολίνα - νότια
* Κομητεία Στόουκς, Βόρεια Καρολίνα - νοτιοδυτικά
* Κομητεία Πάτρικ - δυτικά

## Παραπομπές

## Εξωτερικοί σύνδεσμοι
* Henry County, Επίσημος ιστότοπος
* Δημόσια σχολεία της κομητείας
* Μνημείο Patrick Henry, κομητεία Henry, Βιρτζίνια, virginia.org
* Henry County – The Carolina Road, Wilderness Road, virginia.org
* Architectural Survey of Henry County/Martinsville, Virginia, Martinsville-Henry County Historical Society

Κατηγορία:Κομητείες της Βιρτζίνια